TACC บวก 3.05% โบรกชี้ครึ่งหลังปีนี้สดใส-ภาษีน้ำตาลกระทบน้อยสุดแนะซื้อเป้า 7.5 บ.
TACC บวก 3.05% โบรกชี้ครึ่งหลังปีนี้สดใส-ภาษีน้ำตาลกระทบน้อยสุดแนะซื้อเป้า 7.5 บ.
1 ก.ย. 2560

ผู้สื่อข่าวรายงานว่า บริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 10.39 น. อยู่ที่ระดับ 6.75 บาท บวก 0.20 บาท หรือ 3.05% ด้วยมูลค่าซื้อขาย 18.39 ล้านบาท

บล.ฟินันเซีย ไซรัส ระบุในบทวิเคราะห์วันนี้ว่า TACC คาดผลประกอบการครึ่งหลังปีนี้สดใส ก.ย.-ต.ค.60 จะเปิดตัวสินค้า Sanrio และเครื่องดื่มโถกดตามฤดูกาลร่วมกับ Global Brand หลังประสบความสำเร็จจากโดนัสทวิสต์เป็นอย่างดี ส่วนชาเขียวในกัมพูชาก็เริ่มดีขึ้นจากการแข่งขันที่เบาลง คาดกำไรสุทธิทั้งปีที่ 128 ลบ. +25% เทียบช่วงเดียวกันของปีก่อน
ราคาหุ้นยัง Underperform กลุ่มทั้งที่ถูกกระทบจากภาษีน้ำตาลน้อยสุด โดย TACC -34% YTD แย่กว่ากลุ่มที่ -19% YTD ขณะที่ PE และ PBV ปี 2017 ที่ 30 เท่าและ 6 เท่า ยังต่ำกว่ากลุ่มที่ 35 เท่า และ 7 เท่า ตามลำดับ แนะนำซื้อราคาเป้าหมาย 7.50 บาท  